༈ ཚེ་དཔག་མེད་འཆི་མེད་སྒྲུབ་པའི་ཟབ་ཆོས་ཀྱི་བརྒྱུད་འདེབས་ནི། ཚེ་དང་ཡེ་ཤེས་དཔག་མེད་བཅོམ་ལྡན་འདས། །གྲུབ་པའི་རྒྱལ་མོ་ཏི་པུ་རས་ཆུང་པ། །མི་ལ་སྒམ་པོ་ཕག་གྲུ་འབྲི་གུང་པ། །སྤྱན་སྔ་ཡང་དགོན་རིན་ལྡན་ཟུར་ཕུག་རྗེ། །འབའ་ར་བདེ་ལེགས་ཀུན་དཔལ་རྒྱལ་བའི་དབང་། །ངག་དབང་ཆོས་གྲགས་ཀུན་སྤང་པདྨ་དཀར། །ལྷ་རྩེ་མི་ཕམ་དཔག་བསམ་ཀུན་དགའི་མཚན། །ཆོས་དབང་དགེ་ལེགས་འཇམ་དགྱེས་དཔའ་བོ་སྡེ། །ཆོས་སྣང་ཡེ་གྲུབ་འཇིགས་མེད་ཉིན་བྱེད་ཞབས། །བསྟན་པའི་ཉི་མ་རྣམས་ལ་གསོལ་བཏབ་མཐུས། །ལུས་ངག་ཡིད་ལ་འཆི་མེད་ཚེ་མཆོག་འགྲུབ།། སྐུ་གསུང་ཐུགས་ཀྱི་རྡོ་རྗེ་ཐོབ་གྱུར་ཏེ། །ཨ་ཧཾ་འབར་བཞུས་བདེ་ཆེན་ཡེ་ཤེས་རྒྱས། །རྩ་རླུང་ཐིག་ལེ་དྭངས་མའི་སྐུ་རུ་སྨིན། །ཐུན་མོང་མཆོག་གི་དངོས་པོ་ཀུན་འགྲུབ་ཅིང་། །འཆི་མེད་རྟག་པ་དམ་པའི་དཔལ་ཐོབ་ཤོག ། ཅེས་ཉེར་མཁོར་དམིགས་ཏེ་གདོང་བཙུན་དྷརྨ་ཤྲཱིས་བྲིས་པའི་ལི་ཁི།།